বৃহস্পতিবার ভারতের সীমান্তরক্ষী বাহিনীর (বিএসএফ) পাঠানো এক বিজ্ঞপ্তিতে এ তথ্য জানানো হয়। বিজ্ঞপ্তিতে বলা হয়, পশ্চিমবঙ্গের উত্তর ২৪ পরগনা জেলার বনগাঁ সীমান্তের গুনারমাঠ এলাকায় এঘটনা ঘটে। মঙ্গলবার ওই কিশোরী দু’জন আত্মীয়ের সঙ্গে বাংলাদেশ থেকে অবৈধপথে একটি নৌকায় করে বনগাঁর ইছামতী নদী পার হচ্ছিল। ওই নৌকায় আরও লোকজন ছিল। এ সময় নৌকায় থাকা এক ব্যক্তি পুলিশের লঞ্চ আসছে বলে চিৎকার করে। এতে হুড়োহুড়ি শুরু হলে নৌকাটি কাত হয়ে ওই কিশোরীসহ সবাই নদীতে পড়ে যায়। অন্যরা সাঁতার দিয়ে তীরে উঠতে পারলেও কিশোরী নিখোঁজ থাকে। পরে দুই যুবক কিশোরীটিকে উদ্ধার করার পর গুনারমাঠ এলাকায় ধর্ষণ করে আহত অবস্থায় ফেলে রেখে যায়। কিশোরীর গোঙানি শুনে টহলরত বিএসএফের সদস্যরা তাকে উদ্ধার করে স্থানীয় হাসপাতালে নিয়ে যায়।